Eiland van lig | Voelgoed Winkel
TuisKontak onsFAQ Tuis Boeke Gedruk Geestelike Fiksie	Skip to category listing
Eiland van lig
Johannnes: ’n banneling se merkwaardige getuienis Deel in die apostel se bewondering vir Jesus. Sy Meester se verpersoonliking van ware liefde loop soos ’n goue draad deur die roman, tot waar hierdie banneling in ekstase ’n kragtige visioen beleef.
Skrywer: Cules Hammann Formaat: Sagteband ISBN: 9781432206451 Lesers se mening:
Totale stemme: 103 Resensies (0) Voeg 'n resensie by
Winkel prys R139.00
Ons prys R111.00
EILAND VAN LIG is geskryf uit ’n Patmos-perspektief, verweef met Johannes se ervarings as dissipel van Jesus. Die apostel is ’n banneling op ’n afgeleë eiland, in die geselskap en sorg van ’n bekeerde Romeinse slaaf, Lucius. Dié energieke jongman is Johannes se skriba wat geesdriftig sy “meester” se merkwaardige getuienis neerskryf.
Leer die apostel van die liefde beter ken: sy broosheid, die donker tye van afsondering en die verlange na mense ná aan hom. Tog breek die lig van God se liefde en genadige redding telkens op hierdie verlate eiland deur. Die apostel en ander bannelinge raak stilweg draers van hierdie lig in die duisternis van ’n vyandige wêreld.
Deel in die apostel se bewondering vir Jesus. Sy Meester se verpersoonliking van ware liefde loop soos ’n goue draad deur die roman, tot waar hierdie banneling in ekstase ’n kragtige visioen beleef – so lewensgetrou asof hy self daar is.
“Die leser wat die boek met ’n oop hart lees, sal nuwe en kosbare ervarings daarmee opdoen, ervarings waardeur Jesus werklik word en nader kom. Dit sal elke ontvanklike leser aanraak en vul.”
– Willem Nicol (topskrywer en spiritualiteitsmentor)